kardosdrur/scandi-wiki huggingface dataset:
Hyperhidrose

Hyperhidrose (hyper + afl. af gr. hi'drōs sved) betyder afgivning af ekstrem sved og er en patologisk lidelse. Den præcise årsag til hyperhidrose er endnu ikke fastlagt.

Lidelsen viser sig sædvanligvis i puberteten eller i den tidlige voksenalder, men kan også forekomme allerede i barndommen. Det vurderes at ca. 1% af befolkningen lider af hyperhidrose, ligeligt fordelt på mænd og kvinder. Noget tyder på, at lidelsen er medfødt i ca. 50% af tilfældene.

Hyperhidrose forårsages af overaktivitet i svedkirtlerne i en eller flere afgrænsede områder på kroppen, typisk i håndfladerne, under fødderne og i armhulerne. Hyperhidrose kan også forekomme som ekstrem sved i ansigtet og i hårbunden m.m. Disse områder på kroppen kan være konstant fugtige, hvilket i sig selv kan medføre en række gener. Fysisk kan der være tendens til, at huden bliver overfølsom og der udvikles eksem. Dårlig lugt er en anden fysisk gene. Den hyperhidrose-lidende person kan desuden hindres i at udføre normale hverdagsaktiviteter og sit arbejde på grund af den ekstreme sved. Hyperhidrose kan også give andre sociale og psykologiske problemer i forbindelse med omgang med andre mennesker.

Eksterne henvisninger 
 Hyperhidrosis – når kroppen drypper af sved  på Netdoktor
 Hånd- og fodsved på Sundhed.dk

Sygdomme
Red Flag Linux

Red Flag Linux (红旗 Linux) er den største Linuxdistribution i Kina.

Red Flag linux blev stiftet i august 1999, og firmaet bag Red Flag Linux (Red Flag Software Co. Ltd) har mere end 150 ansatte. Red Flag Linux har hovedkontor i Beijing, og Chris Zhao er deres nuværende direktør. Firmaet bag Red Flag Linux er også medstifter af Asianux. 

De nuværende Red Flag Linux produkter består af:
 Red Flag DC Server 5.0 (红旗数据中心服务器5.0)
 Red Flag Linux Desktop 4.1 (红旗Linux桌面版4.1)
 Red Flag Linux Workstation 5.0 (红旗Linux工作站5.0)

Red Flag Linux Workstation 5.0 udkom først november 11, 2005. Version 5.0 er baseret på distributionen Asianux 2.0, som udkom d. 31. august 2005. Den har en Linux 2.6.9 kernel, KDE 3.2.1 og X.Org 6.8.2. Red Flag Linux Workstation 5.0 er et komplet og fuldt fungerende styresystem til brug på hjemmecomputere. 

Red Flag Linux fungerer meget ligsom Red Hat Linux, og bruger en RPM og det samme instillationsprogram, som findes i Red Hat Linux. Skrivebordet på Red Hat Linux ligner Windows XP, og er nem at bruge.

Red Flag Linux kom frem in august 1999, da den blev skabt af "the Institute of Software" i det kinesiske Videnskabsakademi. De fik finansiel hjælp fra NewMargin Venture Capital, et Shanghai-baseret og regeringsejet firma.

Red Flag Linux sluttede sig til Open Source Development Labs i januar 2006.

Eksterne henvisninger 

Officiel hjemmeside  og 

Linuxdistributioner
Valentinsdag

Valentinsdag, som fejres 14. februar, er kendt som "de elskendes helligdag". På denne dag udveksler par kort, blomster, chokolade eller andre former for kærlige gaver.

Valentinsdag er i moderne tid blevet sat i forbindelse med den gamle romerske højtid Lupercalia, men ikke alle forskere er dog enige i dette. Festivalen Lupercalia blev afholdt den 15. februar til ære for en af de romerske guder, Lupercus, og en række ritualer, som skulle sikre frugtbarhed, var et vigtigt element i festen.

Helligdagen blev indført af pave Gelasius i 496 e.v.t. og blev opkaldt efter den romerske præst Valentin. Hvem han var, er stadig usikkert. Legenden fortæller, at da kejser Claudius II beordrede romerske soldater til ikke at gifte eller forlove sig, trodsede Valentin dette dekret og fortsatte med at vie unge soldater. Han blev som følge heraf arresteret, sat i fangenskab og senere henrettet ved halshugning den 14. februar. Den romerske-katolske kirke udnævnte ham efter hans død til helgen som Sankt Valentin.

Afholdelse af valentinsdag i Danmark er en forholdsvis ny tradition. I Finland, hvor dagen har været fejret siden 1989, er det den næstvigtigste sæson for afsendelse af postkort med 5-5½ mio. valentinskort . USA må siges at være foregangsland for helligdagen. Der sendes hvert år 192 millioner valentinskort.

I Brasilien bliver dagen fejret den 12. juni og kaldes Dia dos Namorados

I populærkulturen har valentinsdag dannet ramme for splatterfilmene My Bloody Valentine (1981) og genindspilningen My Bloody Valentine 3D (2009) samt for den romantiske komedie Valentine's Day (2010).

Kilder/referencer

Eksterne henvisninger 

 historie-online.dk: Historien bag valentinsdag

Mærkedage
Lineage

Lineage (Koreansk: 리니지) er et MMORPG-spil som foregår online sammen med mange andre.

I spillet gælder det om at komme op i level så man kan PVP (Player Versus Player) mod andre spillere. Man kan højest komme op i level 78 og man kan være forskellige racer. Man kan bl.a. være Human, Elven, Dark Elven, Orc og Dwarf. Alle har foreskellige spille metoder og foreskellige magier som kan benyttes til at komme op i level og mod andre spillere når man PVP'er mod dem.

Computerspil fra 1998
MMORPG
Macintosh-spil
Windows-spil
Turbolinux

Turbolinux er en japansk Linuxdistribution, som kommer med et KDE eller GNOME skrivebord og mange open source programmer, inklusiv Mozilla Firefox, Open Office og Scribus. Den bruger et program som hedder Zabom til at hente og installere programmer og et program, som hedder Cuickin til at håndtere RPM programmer. Den nyeste, version 11 fra 2006 hedder Fuji.

Eksterne henvisninger 
 Turbolinux's hjemmeside

Linuxdistributioner
Selandia - Center for Erhvervsrettet Uddannelse

Selandia CEU – (Center for Erhvervsrettet Uddannelse) var  en uddannelsesinstitution beliggende i Slagelse. 
Selandia CEU fusionerede med ZBC i 2017. Den samlede skole hedder nu ZBC (Zealand Business College). 
Selandia var  en fusion mellem den tidligere handelsskole i Slagelse, den tidligere tekniske skole i Slagelse samt dele af AMU-Center Syd- og Vestsjælland.

Ca. 16.000 elever, studerende og kursister tog hvert år kursus eller uddannelse på Selandia CEU, som havde 370 ansatte.

Uddannelser på Selandia CEU 

 Erhvervsgymnasium: htx og hhx (højere teknisk eksamen og højere handelseksamen).

 VEU-Center Vestsjælland: Studieforberedende voksenundervisning (FVU) samt AMU-kurser.

 Fagskoler: 
 Handelsskkolen (HG)
 Bygge- og Anlæg
 Bil, Fly- og andre Transportmidler
 Kokke- og Tjenerskolen
 Landbrugs- og Gartnerskolen
 Produktion- og Udvikling
 Strøm, Styring- og It

Faguddannelser på Selandia CEU

Landbrugs- og Gartnerskolen

Uddannelser på Landbrugs- og Gartnerskolen 

 Landmand
 Landbrugsassistent
 Jordbrugsmaskinfører
 Anlægsgartner
 Anlægsgartnerassistent
 Dyrepasser
 Dyrepasserassistent
 Skov- og naturtekniker

Kokke- og Tjenerskolen

Uddannelser på Kokke- og Tjenerskolen 

  Tjener
  Selskabstjener  
  Kok  
  Cater
  Gastronomassistent
  Receptionist *
  Hotel- og fritidsassistent * 
  Ernæringsassistent *
  Smørrebrødsjomfru *
  Detailslagter - butik *
  Bager *
  Konditor *

 (*) Uddannelsen startes på Selandia, men afsluttes på en anden skole.

Bygge- og Anlæg

Uddannelser på Bygge- og Anlæg 
 Maler
 Murer
 Tømrer
 Byggemontagetekniker

Vvs-uddannelser* 
 Vvs'er 
 Vvs og blikkenslager 
 Vvs- og energispecialist 
 
 Ventilationstekniker
 Rustfast industrimontør

Træfagenes byggeuddannelse 
 Alu-tømrer*
 Gulvlægger* 
 Tækkemand*

 (*) Uddannelsen startes på Selandia, men afsluttes på anden skole.

Produktion- og Udvikling

Uddannelser på Produktion- og Udvikling 
 Industritekniker
 Smed
 Teknisk designer 
 Cnc-tekniker
 Værktøjsuddannelsen
 Køletekniker
 Finmekaniker
 Låseassistent
 Aluminiumsoperatør
 Industrisvejser
 Beslagsmed
 Skibstekniker
 Skibsmontør

 (*) Uddannelsen startes på Selandia, men afsluttes på anden skole.

Strøm, Styring- og It

Uddannelser på Strøm, Styring- og It 
 Elektriker
 Data- og kommunikationsuddannelsen. *  
 
 (*) Uddannelsen startes på Selandia, men afsluttes på anden skole

Transport- og Logistik

Uddannelser på Transport- og Logistik 
 Lager og terminal
 Personbefordring
 Vejgodstransport

Bil, Fly- og Andre transportmidler

Uddannelser på Bil, Fly- og andre Transportmidler 
 Personvognsmekaniker
 Cykel- og motorcykeluddannelsen
 Karosseriuddannelsen
 Lastvognsmekaniker

Eksterne henvisninger 
Besøg Selandias hjemmeside 16. marts 2018 via web.archive.org

Tekniske skoler i Danmark
Handelsskoler
Uddannelsesinstitutioner i Danmark
Bygninger, konstruktioner og anlæg i Slagelse
Uddannelse i Slagelse
Yoper

Yoper er et hurtig og stabilt styresystem baseret på en Linux kerne. Det skulle fungere optimelt på hjemmecomputere, men kan også kunne anvendes på arbejdespladser. Det har en KDE brugerflade og er optimeret til et i686 system og understøtter mange programpakkeformater bl.a. rpm, apt og tgz.

Eksterne henvisninger 
 Yoper's hjemmeside

Linuxdistributioner
ASP Linux

ASP Linux er en russisk Linuxdistribution fra Moskva. Den er baseret på Fedora Core og bruger YUM til at håndtere og installere programmer. Den kommer med en GNOME brugeroverflade som standard.

Versioner

Ekstern henvisning 
ASP Linuxs hjemmeside 

Linuxdistributioner
Oliven-slægten

Oliven (Olea) er en slægt med ca. 30 arter, som er udbredt i Europa, Afrika, Sydasien og Australien. Det er stedsegrønne træer og buske, der bærer små, modsatte blade med hel rand. Blomsterne er regelmæssige og 4-tallige. Frugten er en stenfrugt.

 Oliven (Olea europaea)
 Sort Jerntræ (Olea laurifolia)
Fredericia forenede Fodboldklubber

Fredericia forenede Fodboldklubber (eller Fredericia fF, FfF) er en dansk fodboldklub hjemmehørende i Fredericia, som blev stiftet i 1953. Klubbens førstehold spiller for 2015/16-sæsonen i Danmarksserien under Dansk Boldspil-Union og afvikler deres hjemmebanekampe i Madsby Enge også kaldet Madsby Ground.

Klubben blev til efter en fusion mellem Fredericias ældste fodboldklub Fredericia Boldklub (FB), stiftet den 17. juni 1896, samt ØB. Den 3. januar 1991 etablerede Fredericia fF sammen med Fredericia KFUM overbygningen FC Fredericia, som klubben dog trak sig ud af i 2003.

Klubben er arrangør af det internationale fodboldstævne for U9, U10, U11, U12, U13 og U14 piger, Madsby Pige Cup. Stævnet afholdes i begyndelsen af juni. Fredericia fF står også bag Fredericia Heste- og Kræmmermarked i begyndelsen af august, og senere på samme måned er det skønne område vært for Madsby Rock. En endagsfestival med store danske navne.

Eksterne henvisninger 
 Fredericia fFs officielle hjemmeside 
 Madsby Pige Cups officielle hjemmeside .

Fodboldklubber under DBU Jylland
Fodboldklubber
De hellige tre Konger

"De hellige tre Konger" er en bibelhistorisk salme for børn skrevet af Grundtvig under hans sindssygdom i 1810. Det var Grundtvigs første betydelige salme. En senere og bedre kendt version er "Dejlig er den himmel blå".

Eksterne henvisninger 

“De hellige tre Konger” er “Den lange udgave fra 1810”
 Grundtvigsk Forum - Dejlig er den himmel blå/De hellige tre Konger 

Salmer af N.F.S. Grundtvig
Julesalmer
Alfons (prostitution)

En alfons eller ruffer er en person, der tjener sine penge på rufferi, det vil sige på andres prostitution (herunder mandlig prostitution). Dette sker typisk ved at tage beskyttelsespenge, høj leje af "forretningslokale", "leje" af fortovsareal for gadeprostituerede eller tilsvarende. Det er lovligt at være prostitueret i Danmark, men ikke alfons, jf. rufferiparagraffen. I Danmark og en del andre lande er der straf for alfonseri eller rufferi, dvs. at tjene penge på andres prostitution. I Danmark er straffen for rufferi fængsel i op til 4 år

Rufferens opgave er typisk at finde klienter for deres prostituerede og det er ikke sjældent at alfonser tilbyder at beskytte deres prostituerede mod et vist "gebyr" pr. kunde eller pr. døgn. Alfonser er mænd, mens en kvinde med samme funktion kaldes bordelmutter. Alfonser bruger sjældent tvang for at beholde deres prostituerede, dog med undtagelse af såkaldt trafficking.

Se også
Bordelmutter

Referencer 
 
Stillingsbetegnelser
Prostitution
Andreas Riis Carstensen

Andreas Christian Riis Carstensen (9. november 1844 i Sennels ved Thisted – 5. maj 1906 i Helsingør) var dansk maler, der bl.a. har malet en del marinemalerier fra Grønland.

Baggrund 
Han blev født i Sennels ved Thisted, hvor faderen Jørgen Frederik Carstensen (1805 i Tønder – 1856) dengang var præst; hans moder hed Theodora Cathrine, f. Holm (1812-1877), og såvel hendes som mandens moder var født Riis, så at han altså er opkaldt efter sin oldefader. Efter faderens tidlige død tog moderen til Haderslev, hvor sønnen voksede op, og efter sin konfirmation gik til søs. Han tilbragte nogle år på lange rejser, indtil han under et ophold i Quebec i Canada fik lejlighed til at øve sig i tegning. Da han på hjem­vejen hørte om den forestående krig, ilede han til København og blev udskrevet som søværnepligtig på fregatten Tordenskjold.

Uddannelse 
Derefter tog han ophold i København og anbefaledes af Heinrich Hansen til Carl Dahl, der lærte ham marinemaleriet, medens han samtidig besøgte Det tekniske Institut. I oktober 1864 kom han ind på Kunstakademiet, rykkede 1867 op i Modelskolen, men forlod Akademiet 1868. Samme år udstillede han tre billeder, der allerede vakte interesse for ham. Carstensen var dog mere inspireret af Anton Melbyes og C.F. Sørensens mere romantiske søskildringer end af Carl Dahls mere køligt præcise stil.

Karriere 
Da hans midler var noget knappe, tog han året efter til New York, udstillede der, meldte sig i 1870 til søkrigstjeneste, men da der ikke blev brug for flåden, rejste han atter til Amerika og var borte til 1873. Ved decemberudstillingen samme år havde han et billede med åben sø, men først fra 1875 udstillede han regel­mæssigt på Charlottenborg Forårsudstilling. Han studerede ved Atelier Suisse i Paris og på École des Beaux-Arts under Jean-Léon Gérôme 1875-76. 

I 1879 vandt han den Neuhausenske Præmie for Ved solopgang i Kattegat. I 1883 konkurrerede han atter, dog uden at vinde præmien.

Under stadige sørejser færdedes han både i syd og i nord, og udstillede arbejder efter sine studier. I 1884 fik han et længe næret ønske opfyldt og besøgte Grønland, hvor han atter var i 1888, i 1890'erne gentagne gange i Ægypten. Mange billeder derfra blev solgt i England og Ægypten.  I 1893 udførte han en serie på 11 malerier fra Ægypten på bestilling af brygger Carl Jacobsen til ophængning i dennes ægyptiske samling.

Carstensen blev gift i sen alder 9. september 1890 på Frederiksberg med Ida Lucie Catharina Müller (28. maj 1865 på Flensborggård ved Glumsø – 14. juli 1950 i Helsingør), datter af proprietær Peter Frederik Müller og Agnes Dorthea Hedde.

Han er begravet i Helsingør.

Eksterne henvisninger 
 
 

Malere fra Danmark
Modtagere af De Neuhausenske Præmier
Militærfolk fra Danmark
Danskere i 1800-tallet
Danskere i 1900-tallet
Personer fra Jylland
Marinemalere
Personer i den 2. Slesvigske Krig fra Danmark
Afhandling

En afhandling (af tysk: abhandlung) er en faglig eller (især) videnskabelig tekst eller artikel. For at teksten kan betragtes som en afhandling skal den være "en færdig og udtømmende redegørelse" for et emne.  En specialeafhandling (ofte blot kaldet et speciale) er en afhandling, der skrives som den afsluttende eksamen på universitetsuddannelser og lignende, og skal demonstrere at den studerende mestrer de for faget relevante metodiske værktøjer. 

Ironisk bruges udtrykket også om et alt for langt indlæg i en debat, eksempelvis "han kom med en mindre afhandling om sit synspunkt".

Se også 
 Diplomafhandling

Akademia
Eksamination
Legehus

Legehus er et hus specielt lavet til børn, der kan både følge møbler med som børn kan lege med inde i huset.
Et legehus kan være i alle farver: rød, blå, grøn osv.

Et legehus kan laves af træ, eller af simpelt plastik.
Legehuse placeres ude i haven evt. For(Bag) haven.

Se også 

Huse
Månekage

Månekage er en kinesisk konfekt, som spises ved efterårsfestival eller på andre årstider. Den er rund eller firkantet med 10 cm i diameter og 3-4 cm tyk. Den har en skorpe på 2-3 mm og kan indeholde saltet andeæggeblomme. Månekagen er tung og massiv sammenlignet med vestlige kager og wienerbrød. Den skæres i stykker, mens man drikker kinesisk te.

Desserter
Mad fra Kina
Falangist

En falangist var et medlem af FE de las JONS (Falange Española de las Juntas de Ofensiva Nacional-Sindicalista), et spansk politisk parti grundlagt af José Antonio Primo de Rivera, der under Den spanske Borgerkrig indgik i FET y de las JONS sammen med carlisterne i CT. Falangismen havde en klar fascistisk tendens, der også var til stede under Francostyret. 

Udtrykket har også tidligere været anvendt i forbindelse med flere spanske, politiske bevægelser, og det var navnet på en sydamerikansk oprørsbevægelse under de spanske koloniers frihedskamp i Sydamerika.

Politiske bevægelser
Fascistiske partier
Józef Piłsudski

Józef Klemens Piłsudski (født 5. december 1867 i Zułów, Litauen, død 12. maj 1935 i Warszawa) var en polsk revolutionær og statsmand – feltmarskal, statsoverhoved (1918-1922) og diktator (1926-1935) – i den Anden Polske Republik, såvel som leder for Polens militær. Fra midten af 1. verdenskrig og indtil hans død havde Piłsudski stor indflydelse på regeringen og udenrigspolitikken i Polen, og han var en betydningsfuld figur i europæisk politik. Han anses for at være den, der først og fremmest har æren for, at Polen har bevaret sin suverænitet, men han er bl.a. ifølge lidet troværdige russiske påstande også ansvarlig for 80.000 russiske krigsfangers hungerdød i 1921, dvs. de samme russiske soldater som begik massemord på polsk civilbefolkning under russisk invasion af Polen i 1920, som er veldokumenteret i polske kilder. Han blev begravet i Krakóws Domkirke, mens hans hjerte blev begravet i hans mors grav på Rasos-kirkegården i Vilnius.

Kilder 
 Herman Gummerus, Pilsudskis Saga – Polens Genrejsning, Levin & Munksgaard/Ejnar Munksgaard, 1937.

Eksterne henvisninger 

Polens præsidenter
Statsoverhoveder der kom til magten ved kup
Personer fra Litauen
Storkors af Æreslegionen
Siorapaluk

Siorapaluk ("Et mindre, sandet sted", eller Hiurapaluk (”lille sand") opkaldt efter den smalle sandstrand foran bygden) er den nordligste bygd i Grønland, og et af verdens nordligste bosteder, beliggende på den nordlige side af Robertson Fjord, ca. 50 km nordvest fra Qaanaaq. Bygden var en del af Qaasuitsup Kommune, men har siden 2018 hørt til Avannaata Kommune. Der er ca. 42 indbyggere i Siorapaluk (2018). I 2006 havde bygden 93 indbyggere. Bygden befinder sig 78 grader på den nordlige breddegrad 1362 kilometer fra Nordpolen og mellem et bjerg og pakisen. Mørketiden varer 108 dage, og der er 120 dage med midnatssol.

En stor del af bygdens beboerne er efterkommere af canadiske inuitter, som indvandrede til Grønland ved at rejse over Smith Sund omkring 1880. Indbyggerne taler både grønlandsk samt den nordlige dialekt inuktun ("thulesprog"), og de har på flere områder mere tilfælles med de canadiske inuitter end med grønlændere længere mod syd.

Fangeren Ikuo Oshima fra Japan kom til bygden i 1972. Han er gift med grønlænderen Anna Oshima. De har fem børn, og 13 børnebørn og sønnen Maassannguaq er som sin far fanger i Siorapaluk. Ikuo Oshima blev den første japaner som nåede nordpolen som medlem af Nihon Universitetets ekspedition i 1978.

Siorapaluk ligger på en sydvendt skråning, der gennemskæres af flere elve. En elv opdeler bygden i to dele: et vestligt boligområde og et østligt område med boliger og centerfunktioner. Bygden har sin egen skole, "Evap Atuarfia", med plads til 7 elever fra 1. 7. klasse.. Bygden består af omkring 20 små farvede træhuse. Der er butik, posthus, bank, skolekapel, sundhedsstation, varmeværk, elektricitetsværk og et lille bibliotek. Servicehuset rummer bygdens eneste sanitære faciliteter.

Der er gode fangstmuligheder i området, særligt efter sæl, hvalros, isbjørn, polarræv, polarhare og søkonge. De fleste af indbyggerne går på jagt, nogle enkelte varer kan man få i butikken. Antallet af jægere er halveret siden 2005. Fiskeri er begrænset i bygden, men udover fangst henter indbyggerne indtægter fra fremstilling af husflidsprodukter. Hertil er der arbejdspladser i forbindelse med butik, skole, kommunal virksomhed og i noget omfang turisme.

To gange om året ankommer der et fragtskib med friske forsyninger. Hele året flyves der hver anden uge med helikopter til Siorapaluk Helistop. I vintertiden er det ligeledes muligt at komme til bygden med hundeslæde eller snescooter fra Qaanaaq, og i juli, august og september kan bygden – alt efter is- og vejrsituationen – besejles. Der er ingen officielle overnatningsmuligheder i Siorapaluk, så de eneste muligheder er overnatning i telt eller hos private. Når det stormer eller tåget, kan det vare længere, indtil beboerne igen kan fylde deres forråd op.

Eksterne henvisninger 
 Besøg i Siorapaluk www.youtube.com
 Klimavidne fra Siorapaluk www.youtube.com
 Siorapaluk in Grönland Minus 30 Grad, keine Dusche - und das Essen jagen Sie selbst Der Spiegel, 24. Januar 2019

Referencer 

Bygder i Avannaata Kommune
Wisti

Navnet Wisti - også i formen Visti - betyder helligdomsvogter. Det er vi- eller  wi- der på oldnordisk betyder hellig. Et videre eksempel er den danske by Viborg (lokaliseret i Midtjylland) der betyder helligdomshøj, eller hellig høj.

I 2020 havde 19 mænd i Danmark navnet Wisti som første fornavn, mens 165 mænd havde navnet Visti som første fornavn i 2020. 38 personer havde enten navnet Wisti eller Visti som efternavn.

Navnet Wisti/Visti er typisk dansk og ikke videre udbredt i det øvrige Skandinavien. I Norge ses navnet ikke at forekomme som fornavn, og der er kun registreret 4 tilfælde af efternavnet Visti i Norge, og der synes endvidere kun at være et enkelt tilfælde af efternavnet Wisti i landet (2020). I Sverige finder man 2 personer med fornavnet Visti, mens man finder 43, der hedder Visti eller Wisti til efternavn (2020).

Referencer 

Drengenavne
Danske efternavne
Monica Bellucci

Monica Bellucci, (født 30. september 1964), er en italiensk skuespillerinde og tidligere model.

Bellucci blev født i Città di Castello, Umbria. Oprindelig begyndte hun at uddanne sig til jurist, og startede med modelarbejde for at betale for sine studier på "Perugia universitet", men denne nye glamourøse livsstil lokkede Bellucci væk fra studierne.

Hun taler italiensk, fransk, og engelsk flydende og har optrådt i roller med alle disse sprog såvel som på aramæisk.

Belluccis filmkarriere begyndte i starten af 1990'erne. I 1992 havde hun sin første optræden i en stor engelsksproget film, Francis Ford Coppolas Bram Stoker's Dracula (1992), i rollen som en af Grev Draculas blodsugende "brude". Hun blev populær hos det engelsktalende publikum efter sin hovedrolle i den kritikerroste italienske film Malèna (2000), selvom hun nok er mest kendt for sin rolle som Persephone i The Matrix Reloaded (2003) og The Matrix Revolutions (2003) og efterfølgende som Maria Magdalene i Mel Gibsons The Passion of the Christ (2004).

Siden 1999 har hun været gift med Vincent Cassel. Parret blev separeret i 2013.

Litteratur / kilder 
 Nicolas Barbano: Hun suger safterne ud af dig! (PS Pige-Special nr. 9, 1995)

Ekstern kilde/henvisning 
 
  Monica Bellucci's website 

Skuespillere fra Italien
Les Enfoirés
Historiske film

Historiske film er film, der foregår i et historisk miljø, altså et miljø, der er fortidigt i forhold til filmens tilblivelsestidspunkt. Den kan direkte handle om historiske virkelige begivenheder og personer som f.eks. Cleopatra (1963) eller Alexander (2004), eller den kan være fiktiv og have historiske virkelige begivenheder som baggrund og historiske virkelige personer som bipersoner, f.eks. Ivanhoe (1952) eller Ben-Hur (1959). Den kan også bare foregå i en bestemt tidsepoke, middelalder, renæssance etc. og være fuldstændig fiktiv, som Gladiator (2000).

Filmgenrer